ΟΔΗΓΙΑ 95/6/ΕΚ ΤΗΣ ΕΠΙΤΡΟΠΗΣ της 20ής Μαρτίου 1995 που τροποποιεί τα παραρτήματα Ι και ΙΙ της οδηγίας 66/402/ΕΟΚ περί εμπορίας σπόρων δημητριακών προς σπορά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 93/2/ΕΟΚ της Επιτροπής (2), και ιδίως το άρθρο 21α,

Εκτιμώντας:

ότι, τα υβρίδια σίκαλης εντάσσονται στο πεδίο εφαρμογής της οδηγίας 66/402/ΕΟΚ, αλλά η ίδια δεν καθορίζει τις προϋποθέσεις τις οποίες πρέπει να πληρούν η καλλιέργεια και οι σπόροι προς σπορά υβριδίων σίκαλης 7

ότι, για να καθοριστούν τέτοιες προϋποθέσεις, θεσπίστηκε η απόφαση 89/374/ΕΟΚ, της Επιτροπής της 2ας Ιουνίου 1989 που αφορά την οργάνωση προσωρινής πειραματικής δοκιμής, σύμφωνα με την οδηγία 66/402/ΕΟΚ του Συμβουλίου περί εμπορίας σπόρων δημητριακών προς σπορά για τον καθορισμό των όρων που πρέπει να πληρούν οι καλλιέργειες και οι σπόροι προς σπορά υβριδίων σίκαλης (3), όπως τροποποιήθηκε από την απόφαση 92/520/ΕΟΚ (4) 7

ότι, η πειραματική δοκιμή ολοκληρώθηκε στις 30 Ιουνίου 1994 7

ότι, βάσει των αποτελεσμάτων της εν λόγω πειραματικής δοκιμής μπορούν τώρα να καθορισθούν οι προϋποθέσεις που πρέπει να πληρούνται για την καλλιέργεια και τους σπόρους προς σπορά υβριδίων σίκαλης και θα πρέπει να τροποποιηθούν αναλόγως και τα παραρτήματα Ι και ΙΙ της οδηγίας 66/402/ΕΟΚ 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων και Πολλαπλασιαστικού Υλικού Γεωργικών, Δενδροκομικών και Δασικών Φυτικών Ειδών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα Ι και ΙΙ της οδηγίας 66/402/ΕΟΚ τροποποιούνται σύμφωνα με παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 30 Ιουνίου 1995. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 20 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 125 της 11. 7. 1966, σ. 2309/66.

(2) ΕΕ αριθ. L 54 της 5. 3. 1993, σ. 20.

(3) ΕΕ αριθ. L 166 της 16. 6. 1989, σ. 66.

(4) ΕΕ αριθ. L 325 της 11. 11. 1992, σ. 25.

ΠΑΡΑΡΤΗΜΑ

Η οδηγία 66/402/ΕΟΚ τροποποιείται ως εξής:

1. Στο παράρτημα I:

α) στα σημεία 2 και 3, μετά τους όρους «secale cereale» προστίθεται ένα κόμμα και οι όροι «εκτός των υβριδίων» 7

β) παρεμβάλλεται το ακόλουθο νέο σημείο 3α:

«3α. Υβρίδια σίκαλης.

α) Η καλλιέργεια ανταποκρίνεται στους ακόλουθους κανόνες ως προς τις αποστάσεις από τις γειτονικές πηγές γύρεως, οι οποίες δύνανται να προκαλέσουν ανεπιθύμητη επικονίαση:

>ΘΕΣΗ ΠΗΝΑΚΑ>

β) Η καλλιέργεια πρέπει να παρουσιάζει επαρκή ποικιλιακή ταυτότητα και καθαρότητα όσον αφορά τα χαρακτηριστικά των συστατικών της, συμπεριλαμβανομένων και των στείρων αρρένων σπόρων προς σπορά

Ειδικότερα η καλλιέργεια πρέπει να είναι σύμφωνη με τα ακόλουθα πρότυπα και λοιπούς όρους:

i) ο αριθμός των φυτών ή των καλλιεργουμένων ειδών, τα οποία εμφανώς δεν ανταποκρίνονται στο συστατικό δεν πρέπει να υπερβαίνει:

- το ένα ανά 30 m² για την παραγωγή βασικών σπόρων προς σπορά,

- το ένα ανά 10 m² για την παραγωγή πιστοποιημένου σπόρου, το πρότυπο αυτό πρέπει να εφαρμόζεται κατά επίσημες επιτόπιες επιθεωρήσεις μόνον ως προς τα θήλεα συστατικά,

ii) στην περίπτωση του βασικού σπόρου προς σπορά, όταν χρησιμοποιούνται στείροι άρρενες σπόροι, ο βαθμός στειρότητας των στείρων αρρένων συστατικών πρέπει να είναι τουλάχιστον 98 %.

γ) Οι πιστοποιημένοι σπόροι προς σπορά πρέπει να παράγονται, κατά περίπτωση, σε μεικτές καλλιέργειες στείρων θηλέων-αρρένων συστατικών με άρρεν συστατικό το οποίο αποκαθιστά την αρσενική γονιμότητα.»

2. Στο παράρτημα II:

α) Στο σημείο 1 οι όροι «ποικιλιών υβριδίων του Sorghum spp. και του zea mays» αντικαθίστανται από τους όρους «ποικιλιών υβριδίων των secale cereale, Sorghum spp. και zea mays».

β) Στο σημείο 1 προστίθεται το ακόλουθο νέο σημείο:

«Γ. Υβρίδιο σίκαλης

Οι σπόροι προς σπορά δεν πιστοποιούνται ως πιστοποιημένοι σπόροι παρά μόνο εφόσον ληφθούν δεόντως υπόψη τα αποτελέσματα μεταγενέστερου επίσημου ελέγχου, με βάση επίσημη δειγματοληψία, που πραγματοποιείται κατά τη διάρκεια της περιόδου βλαστήσεως των σπόρων προς σπορά που αποτελούν το αντικείμενο αίτησης πιστοποίησης, για να εξακριβωθεί εάν οι βασικοί σπόροι προς σπορά ανταποκρίνονται στις απαιτήσεις που καθορίζονται για τους βασικούς σπόρους προς σπορά από την παρούσα απόφαση σχετικά με την ταυτότητα και την καθαρότητα όσον αφορά τα χαρακτηριστικά των συστατικών, συμπεριλαμβανομένης της στειρότητας των αρρένων.».

γ) Το σημείο 3 αντικαθίσταται από το ακόλουθο κείμενο:

«3. Οι επιβλαβείς οργανισμοί οι οποίοι μειώνουν τη χρησιμότητα των σπόρων προς σπορά διατηρούνται στο χαμηλότερο δυνατό επίπεδο.

Ειδικότερα, οι σπόροι προς σπορά πρέπει να πληρούν τα ακόλουθα πρότυπα όσον αφορά την Claviceps purpurea (μέγιστος αριθμός σκληροτίων ή τμημάτων σκληροτίων σε δείγμα βάρους που καθορίζεται στη στήλη 3 του παραρτήματος ΙΙΙ).

>ΘΕΣΗ ΠΗΝΑΚΑ>